“देखो राज, एक बात याद रखो। फ़िल्मों को बेकार कहने के बहुत से तरीके होते हैं। जैसे कि साहित्य में। तुम्हें किसी की कहानी की भाषा बहुत साधारण लगी तो यूँ भी कह सकते हो कि ‘इन कहानियों की भाषा बहुत साधारण है।’ और यह भी कह सकते हो कि ‘फ़लां फ़लां लेखक को अपनी कहानियों के लिये किसी विशेष भाषा की आवश्यकता नहीं पड़ती। साधारण शब्दों से ही अपनी बात पहुँचा देते हैं।’ मेरे भाई, सिनेमा भी तो साहित्य का एक्सटेंशन ही है न।”